এ বিষয়ে ঢাকা বিশ্ববিদ্যালয়ের ইংরেজি বিভাগের ইমেরিটাস অধ্যাপক সিরাজুল ইসলাম চৌধুরী বলেন, সবসময় বলা হয়, বরাদ্দ না থাকার কারণে গবেষণা করা যাচ্ছে না। প্রয়োজনের তুলনায় কম বরাদ্দ গবেষণায় শিক্ষকদের নিরুৎসাহিত করছে। কিন্তু এটিই একমাত্র কারণ নয়। শিক্ষকদের গবেষণাবিমুখতার অন্যতম একটি কারণ হচ্ছে, পদায়নের ক্ষেত্রে গবেষণাকে গুরুত্ব না দেয়া। একজন শিক্ষক যদি গবেষণা ও প্রকাশনা ছাড়াই অধ্যাপক হয়ে যেতে পারেন, তাহলে তার ক্ষেত্রে গবেষণায় নিরুৎসাহিত হওয়াটাই স্বাভাবিক।